ZÁPISNICA č. 5/2015

z pracovného rokovania Komisie sociálnych vecí a bývania, ktoré sa konalo dňa 21. apríla 2015 

Prítomní: podľa prezenčnej listiny

Program:

1.	Otvorenie	
2.	Materiály na rokovanie MR a MZ	
2.1	Návrh na schválenie predefinovania navrhovaných investičných akcií na zmarené investície
3.	Predstavenie prihlásených uchádzačov o prácu v Komisii sociálnych vecí a bývania
4.	Prerokovanie materiálov z oddelenia pre správu bytov, nebytových priestorov a vnútornej správy
5.	Prerokovanie žiadostí o poskytnutie jednorazovej finančnej výpomoci
6.	Rôzne  

K bodu 1 – Otvorenie 
Rokovanie komisie otvoril a prítomných privítal predseda komisie Peter Ágoston. Komisia rokovala podľa pozvánky. 

K bodu 2 - Materiály na rokovanie MR

2.1.	Návrh na schválenie predefinovania navrhovaných investičných akcií na zmarené investície
Na základe pokynu prednostu miestneho úradu Ing. Mgr. Ľubomíra Baníka bol materiál stiahnutý z rokovania komisií.

K bodu 3 – Predstavenie prihlásených uchádzačov o prácu v Komisii sociálnych vecí a bývania

Na rokovanie komisie boli pozvaní všetci 12-ti prihlásení záujemcovia. Z týchto sa zúčastnili deviati podľa prezenčnej listiny. Informovali komisiu o dôvodoch prihlásenia na prácu v komisii. Prezentovali svoje podnety a predstavy o riešení problémov v sociálnej a bytovej oblasti v našej mestskej časti a odpovedali na otázky členov komisie. Každý z členov komisie určil štyroch kandidátov a po vykonaní definitívneho výberu budú mená štyroch členov – odborníkov nahlásené na organizačné oddelenie. So spôsobom výberu kandidátov súhlasili všetci členovia komisie.

K bodu 4 – Prerokovanie materiálov z oddelenia pre správu bytov a nebytových priestorov a vnútornej 
	           správy

4.1.	Kontrola plnenia uznesení a úloh komisie SVaB

4.1.1	B. A., Riazanská č. 56 – žiadosť menovanej o poskytnutie bytu prerokovalo miestne zastupiteľstvo, zmluva je na podpise.
4.1.2	L. M., Bojnická 25 – vzhľadom na vyjadrenie dcéry p. B., že menovaná byt prenajíma, bola p. L. predvolaná na rokovanie komisie. Pretože sa nedostavila, komisia požiadala oddelenie SBNPaVS, aby opakovane predvolalo menovanú na nasledujúce zasadnutie komisie.
4.1.3	H. K., Bojnická č. 19, A. J., Bojnická č. 21 - komisia odporučila predĺžiť nájom bytu menovaným na dva roky s notárskou zápisnicou. Pani Kianičková informovala komisiu, že notárske zápisnice sú podpísané.
4.1.4	S. I., Príkopová č. 4 - komisia odporučila predĺžiť nájom bytu na dva roky s notárskou zápisnicou. Táto ešte nie je podpísaná.

4.1.5	Vykonanie poslaneckého prieskumu
Komisia určila vykonať poslanecký prieskum v týchto rodinách :
 - F. O., Bratislava-Nové Mesto a M. M., Sibírska č. 4 - p. Ágoston a Ing. Šebejová
 - R. D., Tehelná č. 25 a P. M., Ľubľanská č. 2 - Ing. Gašpierik a JUDr. Mikulec
Poslanecký prieskum nebol vykonaný, úloha trvá. 

4.1.6	Prerokovanie zoznamu neplatičov
Oddelenie právne, správy majetku a podnikateľských aktivít predložilo na rokovanie komisie 
Zoznam neplatičov k 28. 02. 2015 s uvedením údajov meno a priezvisko, adresa, výška pohľadávky, obdobie pohľadávky a stav vybavenia. K uvedenému materiálu podala informácie Mgr. Jana Biharyová.
Komisia prerokovala predložený materiál a požiadala o písomnú informáciu k týmto nájomníkom:
Por. č. 2. M. D., Bojnická č. 19, výška pohľadávky 5 037,89 € - prečo nie je žalované  obdobie neplatenia od 07-12/2014 + 01 a 02/2015,
Por. č. 4. Ing. M. T., Bojnická č. 19 - prečo sa dlh nevymáha,
Por. č. 7. Slovenská humanitná rada - informáciu o poskytnutí bytu na Bojnickej č. 19 a Bojnickej č. 23 podľa platnej zmluvy,
Por. č. 21. J. M., Bojnická č. 23 - výška dlhu v sume 650,52 €, pohľadávka je uplatnená na súde, prečo u Machovej Dariny pod Por. č. 2 nie,  
Por. č. 28. K. M., Bojnická č. 25, nedoplatok vo výške 1 721,23 €, prečo býva a prečo nie je podaný návrh na vypratanie,
Por. č. 39. G. A., Bojnická č. 25, exekúcia k vyprataniu bytu, preveriť prečo býva,
Por. č. 43. H. J., Jiskrova č. 6 – preveriť výšku nedoplatku v sume 531,61 € vykázanú za obdobie 12/2014.
Por. č. 44. T. B., Čsl. Parašutistov č. 11 – súčasný stav právneho  riešenia pohľadávky,
Por. č. 45. B. D., Račianska č. 91, dlh vo výške 500,82 € – prečo nie je postúpené k právnemu vymáhaniu  ako v Por. č. 43.,
Por. č. 52. R. P., Račianska č. 31, nedoplatok v sume 3 711,86 € - aké sú možné právne postupy,  
Komisia súčasne požiadala oddelenie pre SBNPaVS o aktuálny zoznam neplatičov v členení ktorí bývajú a ktorí nebývajú.
	
4.2	Prerokovanie ďalších materiálov z oddelenia pre správu bytov a nebytových priestorov

4.2.1	T. M., Bojnická č. 23 – žiada o predĺženie nájmu bytu na dobu neurčitú. Komisia prerokovala žiadosť menovaného a odporučila predĺžiť nájom na  tri roky s notárskou zápisnicou.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0

4.2.2	R. E., Bojnická č. 25 – opakovane žiada o výmenu bytu. Komisia prerokovala žiadosť menovanej a neodporučila túto riešiť v súlade s platnými zásadami.

K bodu 5 – Prerokovanie žiadostí o poskytnutie jednorazových finančných výpomocí

5.1.	K. N., Vajnorská č. 58 -požiadala o poskytnutie jednorazovej finančnej výpomoci na ošatenie pre syna. Komisia prerokovala žiadosť menovanej a odporučila poskytnúť 150,- €.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

5.2.	K. D., Vajnorská č. 35 - požiadal o poskytnutie jednorazovej finančnej výpomoci na lieky a zakúpenie ošatenia. Komisia prerokovala predloženú žiadosť a odporučila poskytnúť 100,- €.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0
	
K bodu 6 – Rôzne

Predseda komisie poďakoval prítomným za aktívnu účasť na rokovaní komisie. 

Peter Ágoston v. r.	
predseda komisie SVaB	
Vladislava Janovičová v. r.	
zapisovateľka komisie SVaB